- Si presentarâ il libri Contis di famee, cun il nestri berlon de ostarie, Michêl, che nus regalarà une performance... eroiche!
- Si presentarà ancje Soreli jevât a mont, e magari o scuvierzarin ce che a son chescj benedets yokai, e cemût che si scrîf un haiku par furlan, e soredut il nestri famei, Checo, nus leiarà pe prime volte in public une conte dal libri che al à vinçût il San Simon. Robis di... insumiâsi!
- Luca Pagot, from Pipinate, al stiçarà il vuestri ostîr a disvelâ cemût che si scrîf une conte di famee e cemût che i è saltât tal cjâf di lâ a cirî gnot in Gjapon.
- O varin l'onôr, drete drete from Sclaunic, di vê une letore, Alice Passone, che no dome e sarà di jutori a berlon e famei, ma nus leiarà une conte... regâl!
- Si podaràn viodi i disens origjinâi de cuviertine dal libri di Soreli jevât a mont, che a son ancje un tichinin incuietants
- Si podarà sintî un duo che za dal non al è dut un programe e che al à il disc gnûf che al sta par vignî fûr: In 2 rive no tocje a saràn i responsabii dai incomuts musicâi
- Si podarà scoltâ une conte inedite scrite di pueste par la serade che e cjacare di Sclaunic, e tire fûr un personaç storic dal paîs e forsit... us fasarà pôre!
- Al sarà tal public un contecurtâr che al ven di lontan e che al è in patrie par cualchi dì: Nello Malisano, fantats, in cjar e vues! E o contìn di viodi ancje cualchi altri contecurtâr...
- Forsit lis contis ineditis a saràn dôs...
- In gracie dal Circul Culturâl, nol vignarà permetût di lassâsi come cjans...
giovedì 7 gennaio 2016
Contis curtis a Sclaunic!
7 coments:
- Galliano ha detto...
-
Tancj auguris pal incuintri di vinars 22 di Zenâr, o doi par scontât che sarà une serade alc e ce.
- 07/01/16, 13:53
-
-
Nelo, o ai let ch'a tu vâs a Sclaunic pal spetacul di Contis di famee e Soreli jevât a mont, e par no "lassâsi come cjans" al sarà di sigûr "alc di mandâ ju par bocje". Po ben insiemi cun Gelo, Checo e ducj chei altris no stait dismenteâsi di bevi un tai a la salût di ducj i contecurtârs ch'a no son presints, soredut par chei tal forest ch'a no son podûts vignî pe distance. Bepi
- 07/01/16, 14:18
-
-
Galliano o stoi leint il to libri che mal àn mandât di Tresesin. Graciis! Une vore biel. Al à dome un difiet: al è stampât masse in piçul. Tu sês par dabon brâf e un om di culture. La fieste a Sclunic? E sarà di sigûr une biele sierade.
Nello Malisano
- 07/01/16, 15:28
-
-
Bepi, dome un tai? Se al è bon ancje une cjoche.
Nello Malisano
- 07/01/16, 21:46
-
-
Nelo, no vorès vê su la cussience la to patente... Bepi
- 07/01/16, 22:57
- gelo stellato ha detto...
-
ben po, ben po... cuietaisi voaltris doi, contecurtârs a distance, che no podîs bevi masse... o vîs un compit di fa. :)
- 07/01/16, 23:00
-
-
Po ben cuant che il sorestant al dispon, i sotans a àn nome di sometisi e cuietâsi! Se po il sorestant al è un Ostîr e un Salvadeat a si à di rindisi e vonde. Mandi Gelo, Bepi
- 07/01/16, 23:56
fur_Latn fur_Latn fur_Latn fur_Latn fur_Latn fur_Latn fur_Latn fur_Latn fur_Latn fur_Latn ita_Latn fur_Latn fur_Latn ita_Latn unk fur_Latn unk unk unk fur_Latn unk unk unk fur_Latn ita_Latn unk unk unk fur_Latn ita_Latn unk unk unk fur_Latn unk ita_Latn unk fur_Latn unk unk unk fur_Latn unk